Dit is vandag vir my n besonderse voorreg om saam met hierdie gemeenskap Vryheidsdag te vier op hierdie geskiedkundige dag. Hierdie is vir my die dag in ons demokratiese regering wat die grootste betekenis dra omdat dit gelei het tot die vry, nie rassige, nie seksistiese demokrasie wat ons vandag het.
Vryheid het mag. Dit is 'n geskenk. 'N skat wat moet bewaar word. Die belangrikste, merkwaardigste geskenke in die lewe is altyd die moeite werd om te veg. En dikwels kom dit met 'n goeie prys. Dit is soos ek alreeds gesê het, nie gratis nie. Iewers moes iemand baie duur betaal het vir die vryhede wat ons vandag so vrylik geniet. Maar dikwels vergeet ons. Dit is maklik om dit as vanselfsprekend te aanvaar. Ons is dalk nie eens bewus van hoeveel mans en vroue duur betaal het vir die geskenke wat ons vandag geniet nie maar wat ons altyd moet onthou dat die prys vir ons vryheid deur baie lang jare betaal.
In ons land is die 27ste April die jaarlikse viering van Suid-Afrika se eerste nie-rassige demokratiese verkiesings in 1994 wat die vestiging van 'n nuwe demokratiese regering onder leiding van Nelson Mandela en 'n nuwe staat onderworpe aan 'n nuwe Grondwet bepaal het.
Dit is juis om hierdie rede dat ons Staatspresident, Mnr Jacob Zuma, hierdie jaar tydens sy Staatsrede die regering weereens verbind het om die tempo van ekonomiese transformasie te versnel sodat meer Suid-Afrikaners sal baat vind by die vrugte van ons vryheid.
Hierdie jaar moet ons ons ook opnuut verbind aan ons land se Grondwet wat die fundament van ons demokrasie is en die en die kern van wat vryheid beteken. Die “preamble” van die Grondwet verwys na 'n demokratiese en oop samelewing waarin die regering gegrond is op die wil van die mense en elke burger word gelyk deur die wet beskerm. Die Handves van Regte bevestig dat almal igebore is met waardigheid en die reg moet geniet dat hul waardigheid respekteer en beskerm word.
Ons het uit die as van apartheid opgestaan en staan vandag trots op die wêreld verhoog, ons stem en teenwoordigheid dra ook die nodige gesag by instellings soos die Verenigde Nasies en die Afrika Unie. Ons het nie toegelaat dat ons verdeelde verlede ons toekoms vorm nie. Saam het ons 'n nuwe samelewing gebou wat basseer is op die waardes van 'n verenigde, nie-rassige, nie-seksistiese en demokratiese Suid-Afrika gebou is.
Ons oë bly gerig op ons mikpunt om 'n beter lewe vir alle Suid-Afrikaners te bou. Ons bou op die stewige fondamente wat ons sover gebou het en ons vernaamste uitdaging is om armoede uit te wis en ongelykheid te verminder. Ons moet ook meer doen om te seker te maak dat meer mense voordeel trek uit die vrugte van ons demokrasie sodat hulle lewens vir die beter.
Hierdie Regering het ‘n plan en hierdie ANC Regering is die enigste een wat ‘n visie en ‘n oortuiging het om die lewens van ons mense te verbeter. Die Nasionale Ontwikkelingsplan, ons lang termyn padkaart vir ekonomiese ontwikkeling en werkskepping sal dit moontlik maak vir ons om te strewe om 'n samelewing te bou soos die Grondwet en die Vryheidsmanifes voorskryf. Elkeen van ons het ‘n rol om te speel om seker te maak dat ons Vryheid en demokrasie bewaar word. Dit is ons gesamentlike verantwoordelikheid om voort te bou 'n sterk welvarende nasie.
Die 27ste April sal altyd 'n dag wees om te onthou. Dit is 'n dag om voor dankbaar te wees. Dit is 'n dag om dankie te sê vir diegene wat voor ons gegaan het. Vir diegene wat ons volk vandag beskerm en dien.